**FACEBOOK NYEREMÉNYJÁTÉK**

**JÁTÉKSZABÁLYZAT**

1. **A játékszervező**

neve: Egy a Természettel Nonprofit Korlátolt Felelősségű Társaság

(a továbbiakban „**Egy a Természettel Nonprofit Kft**.” vagy „**Szervező**”)

székhelye: 1122 Budapest, Maros u. 12.

cégjegyzékszáma: 01-09-337636

adószáma: 26658218-2-43

email címe: info@onewithnature2021.org

Az Egy a Természettel Nonprofit Kft. nyereményjátékot (a továbbiakban: **Nyereményjáték** vagy **Játék**) szervez, amelynek részvételi feltételeit (a továbbiakban: **Játékszabályzat**) az alábbiakban határozza meg:

1. **A játékban való részvétel feltételei**
	1. A Játékszabályzat hatálya a Szervező jelen pontban körülírt játékára terjed ki, vonatkozik az alább meghatározott Játékosokra, és mindazokra, akik a Játék kapcsán bármilyen igényt kívánnak érvényesíteni. A Játékos a Játékban való részvétellel maradéktalanul elfogadja a jelen Játékszabályzat feltételeit. A Játékos tudomásul veszi, hogy a Játékban való részvétel során az ő kötelessége tájékozódni a Játékszabályzat rendelkezéseiről, ennek elmulasztására előnyök szerzése végett nem hivatkozhat.
	2. A játékban azok vehetnek részt, akik 2021. szeptember 22. 20:00 és 2021. augusztus 24. 12:00 között a Szervező hivatalos Facebook oldalán, a Nyereményjátékról szóló bejegyzés alá kommentben megjelöli azt az 1 db személy, akivel szívesen ellátogatna az „Egy a Természettel” Vadászati és Természeti Világkiállításra.
	3. A Játékban kizárólag 18 év feletti természetes személyek vehetnek részt. Amennyiben a nyertes cselekvőképességében korlátozott, úgy a nyereménnyel kapcsolatos érdemi ügyintézésre, valamint a nyeremény átvételére csak a törvényes képviselőjével együtt jogosult. Amennyiben a nyertes cselekvőképtelen, úgy nevében kizárólag törvényes képviselője járhat el.
	4. A Játékban nem vehetnek részt az Egy a Természettel Nonprofit Kft. munkatársai, alkalmazottai, vagy a társasággal megbízási, vállalkozási, egyéb jogviszonyban állók, valamint az ő közeli hozzátartozóik.
	5. Kizárásra kerül, aki bármilyen módon veszélyezteti a Játék tisztességes lebonyolítását, illetve a jelen Szabályzatban részletezett adatkezelési hozzájárulásokat a Játék időtartama alatt, vagy az elbírálást megelőzően visszavonja. A kizárás tényéről a Szervező nem értesíti a Játékost.
	6. A komment elhelyezésével a Játékosok automatikusan nyilatkoznak arról, hogy a Játékszabályzatot és a részvételi feltételeit teljeskörűen megismerték és azokat feltétel nélkül elfogadták.
2. **A játék menete, időtartama és a nyeremények**
	1. A Játék 2021. szeptember 22. 20:00 és 2021. szeptember 24. 12:00 között kerül megrendezésre. A komment elhelyezésének határideje: 2021. szeptember 24. 12:00.
	2. Amennyiben egy Játékos több kommentet helyez el, nyerési esélyei nem nőnek, mivel a Szervező Játékosonként csak egy kommentet vesz figyelembe.
	3. A nyertesek kisorsolása a véletlenszerűség elvén, számítógépes szoftverrel történik. A sorsolás és a nyertesek kihirdetésének napja: 2021. szeptember 24.
	4. A nyertesek száma: 5 fő
	5. Az összes nyeremény száma: 5 db
	6. A játéknyereménye: 5 db páros Napijegy nyertesenként, a Szervező által tetszőlegesen kiválasztott napra.
	7. A nyeremények más nyereménytárgyra vagy készpénzre nem válthatók át, a Napijegy más napra nem helyezhető át. A Szervező fenntartja a jogot, hogy a Játékszabályzatot részben vagy egészben megváltoztassa, illetve a Játékot visszavonja.

1. **Értesítés, nyeremények átvétele**
	1. A kiválasztott nyertes kiértesítése legkésőbb 2021. szeptember 24-ig történik meg. A nyertest a Szervező Facebook üzenetben értesíti.
	2. Amennyiben a nyertes az első kísérlettől számított 72 órán belül nem elérhető, vagy a nyereményt visszautasítja, az értesítés sikertelennek minősül. A sikertelen értesítés után sorban a Nyeremény nem került kiosztásra, pótnyerteseket a Szervező nem választ ki..
	3. A Szervező a játék időtartama alatt a játékszabályzatot elérhetővé teszi a onewithnature2021.org/jatekszabalyzat oldalon.

1. **A Játékos érdekeit védő szabályok**
	1. A nyeremény-átadással kapcsolatos adminisztratív, technikai kérdések, illetve problémák rendezése érdekében a Játékos a Szervezőhöz fordulhat írásban az info@onewithnature2021.org e-mail címen. Játékos elfogadja, hogy a Játékkal összefüggésben, - ideértve a nyertes kiválasztását is - semmilyen kártérítési vagy egyéb igénnyel nem élhet a Szervező felé.
2. **Személyes adatok kezelése**
	1. Az adatkezelő neve: Egy a Természettel Nonprofit Korlátolt Felelősségű Társaság.
	2. Az adatkezelő székhelye: 1122 Budapest, Maros u. 12.
	3. Az adatkezelő email-es elérhetősége: info@onewithnature2021.org
	4. Az adatkezelés célja és jogalapja: Az adatkezelés célja, hogy a Szervező a Játékszabályzatban meghatározott célok elérését elősegítse (különösen azt, hogy át tudja adni a nyertesnek a nyereményt).
	5. Az adatkezelés a Játékos önkéntes és megfelelő tájékoztatáson alapuló hozzájárulásán alapszik: A Játékos a Játékban való részvételével egyidejűleg hozzájárul ahhoz, hogy személyes adatait a Szervező kezelje. Ezen hozzájárulása kifejezetten kiterjed arra is, hogy a Szervező a Nyertesek nevét marketingcélból saját internetes és nyomtatott felületein korlátozások nélkül felhasználja.
	6. A nyertesek és törvényes képviselőik nevét, email címét, lakcímét a nyertesek kiértesítéséhez, a nyeremény átadásához a Szervező visszavonásig kezeli.
	7. A személyes adatok tárolásának időtartama: az érintett hozzájárulásának visszavonásáig.
	8. A Játékos kérelmezheti az adatkezelőtől a rá vonatkozó személyes adatokhoz való hozzáférést, azok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen.
	9. A Játékos jogosult arra, hogy a rá vonatkozó, általa az adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az adatkezelő (Szervező). Az adatok hordozhatóságához való jog gyakorlása során a Játékos jogosult arra, hogy – ha ez technikailag megvalósítható – kérje a személyes adatok adatkezelők közötti közvetlen továbbítását.
	10. A Játékos – nyilatkozatának a fenti email címre történő megküldésével – bármikor dönthet úgy, hogy az adatkezeléshez adott hozzájárulását visszavonja, amely nem érinti a visszavonás előtt a hozzájárulás alapján végrehajtott adatkezelés jogszerűségét.
	11. Amennyiben a Játékos szerint az adatkezelő vagy az általa megbízott adatfeldolgozó tevékenységével vagy mulasztásával jogsértést követett el, vagy annak veszélyét idézte elő, a Játékos jogosult arra, hogy panaszt tegyen a Nemzeti Adatvédelmi és Információszabadság Hatóságnál, az egyéb közigazgatási vagy bírósági jogorvoslati lehetőségek sérelme nélkül. A Szervező kijelenti, hogy amennyiben a nyeremény átadással kapcsolatban vitás kérdés merül fel, vállalja, hogy azokat megpróbálja a Játékosokkal elsősorban tárgyalásos úton, megegyezéssel rendezni.
	12. A Nemzeti Adatvédelmi és Információszabadság Hatóság elérhetőségei: 1530 Budapest, Pf.:5. 1055 Budapest, Falk Miksa utca 9-11; Tel.: 06 1/391-1400 Fax: 06 1/391-1410.
	13. A Játékos hozzájárulása az adatkezeléshez a Játékszabályzatban meghatározott célok elérésének elősegítse céljából a Játékban való részvétel előfeltétele. Amennyiben a személyes adatok ilyen célú kezelése kapcsán a hozzájárulás visszavonása a Játék időtartama alatt, illetve a nyeremények átadása előtt történik, a játékban a Játékos nem vesz részt, illetve a nyereményre való jogosultságát elveszti. A nyeremény átadását követően a Játékos nem tehet olyan nyilatkozatot, mely jelen Játékszabályzatban foglaltakba ütközik.
	14. A Játékos jogosult arra, hogy ne terjedjen ki rá olyan, kizárólag automatizált adatkezelésen – ideértve a profilalkotást is – alapuló döntés hatálya, amely rá nézve joghatással járna vagy őt hasonlóképpen jelentős mértékben érintené.
	15. A Szervező vállalja, hogy a Játék során tudomására jutott személyes adatokat a vonatkozó jogszabályokban foglaltaknak megfelelően, bizalmasan kezeli, azt harmadik személyeknek át nem adja, hozzáférhetővé nem teszi, az adatkezelés jogszabályi előírásainak mindenben eleget tesz.
	16. Az adatok pontatlan megadásából eredő következményekért a Szervezőt felelősség nem terheli.

Budapest, 2021. szeptember 22.

Egy a Természettel Nonprofit Kft.

Szervező